Palas Hisham

Safle archeolegol Islamaidd hynod o nodedig yw Palas Hisham yn a godwyd yng nghyfnod brenhiniaeth Umayyad yn hanner cyntaf yr 8g. Caiff ei adnabod fel "un o gestyll yr anialwch". Fe'i lleolir bum cilometr i'r gogledd o dref Jericho, yn Khirbat al-Mafjar yn y Lan Orllewinol ym Mhalesteina. Gydag arwynebedd o dros 60 hectar, mae'n cynnwys tair prif ran: palas, adeilad baddon addurnedig, ac ystâd amaethyddol (fferm). Hefyd yn gysylltiedig â'r safle mae parc mawr neu man caeedig, amaethyddol (ḥayr) sy'n ymestyn i'r dwyrain o'r palas. Roedd system dyfrio gywrain yn darparu dŵr o ffynhonnau cyfagos i'r caeau.